Aktîvîte hetê Komîsyonê Ciwan û Hunerî ra Merkezê Cimatê Demokratîkî yê Kurdan de bi beşdarbîyayîşê ciwanan, bi deqayêk rêzgirewtişê seba vîrardişê şehîdanê menga Gulane dest pêkerd.
Bi wesîlaya 15’ê Gulane Roşanê Ziwanê Kurdkî, derheqê xurtbîyayîşê Kurdkî de pêşkêşîyêk ameye viraştene û seba ciwanan qalê muhîmîya bi Kurdkî qiseykerdişî ame kerdene.
Sînevîzyono ke qalê cuya dengbêjanê Kurdan keno ame nawnayene.
Hetê bînî ra aktîvîte de kinc û kolê folklorî yê rojane yê cinî û camêrdan ê Colemêrgî ameyî mojnayene.
Dimayê goşdaritişê deyîran û şîîranê Kurdkî, aktîvîte bi govende qedîyaye.
